
Για πρώτη φορά στην Ελλάδα διατάχθηκε η λήψη τεχνολογικών µέτρων 
παρεμπόδισης της πρόσβασης χρηστων σε ιστοσελίδες µέσω των οποίων 
διακινούνται παράνομα Ψηφιακά έργα προστατευόµενα µε δικαίωµα πνευματικής 
ιδιοκτησίας. Συγκεκριµένα, στις 16 Μαΐου 2012 δημοσιεύθηκε η απόφαση 
4658/2012 του Μονομελούς Πρωτοδικείου Αθηνών, η οποία έκανε δεκτό αίτημα 
οργανισμών συλλογικής διαχείρισης δικαιωμάτων επί μουσικων και 
οπτικοακουστικών έργων να υποχρεωθούν εκτός άλλων οι ελληνικές εταιρίες 
παροχής υπηρεσιών σύνδεσης στο διαδίκτυο να λάβουν τεχνολογικά μέτρα 
προκειµένου να καταστεί αδύνατη η πρόσβαση των συνδρομητών τους σε 
διαδικτυακές τοποθεσίες μέσω των οποίων πραγματοποιείται παράνομη 
παρουσίαση και ανταλλαγή έργων. Η απόφαση εφαρμόζει ουσιαστικά για πρώτη το 
άρθρο 64 Ατουν. 2121/1993 που ενσωματώνει πρόβλεψη Οδηγίας της Ευρωπαϊκής 
Ένωσης για τη δυνατότητα λήψης ασφαλιστικών μέτρων κατά των 
διαμεσολαβητων (παρόχων υπηρεσιών διαδικτύου), οι υπηρεσίες των οποίων 
χρησιμοποιούνται από τρίτο για την προσβολή του δικαιώματος του δημιουργού ἡ 
συγγενικού δικαιώματος. Παρόμοιες αποφάσεις έχουν ήδη εκδοθεί σε άλλα κράτη 
μέλη της Ευρωπαϊκής Ένωσης και αποσκοπούν στην προστασία της πνευματικής 
ιδιοκτησίας στο διαδίκτυο χωρίς να θίγονται τα δικαιώµατα των χρηστων. 


Το πλήρες κείµενο της απόφασης µπορείτε να το βρείτε εδώ. 


